Pestifoci - A már bajnok BVSC veretlensége a Pénzügyőr II ellen sem forgott veszélyben
A BVSC a 24. fordulóban a Közterület elleni idegenbeli mérkőzésen aratott 2-0-s győzelmével behozhatatlan előnyre tett szert a BLSZII-ben. Azt már az őszi eredmény alapján is lehetett sejteni, hogy csak idő kérdése, hogy mikor szerzik meg a bajnoki címet, és ezzel a BLSZ1-be való feljutást.
A 25. körben az volt a kérdés, hogy a hazai ünneplés alkalmakor meg tudja-e tartani veretlenségét a második helyezett Pénzügyőr II. ellen. A 0-0-s első félidő után a második játékrész elején a Pénzügy megszerezte a vezetést, Tánczos István góljával. Ezután a zuglói csapat bemutatta a tavasszal már megszokott gyors hengerét, és a két korábbi kerületes csapattárs Szűcs László és Hegybányai Bendegúz góljával negyedóra alatt fordított.
Végül a győzelmet ezúttal nem szerezte meg a bajnok, mert a Tánczos István helyére beállt Kalácska Csaba a 88. percben kiegyenlített. A BVSC veretlensége ugyanakkor nem forgott igazán veszélyben, a mérlege így 5 fordulóval a vége előtt 22 győzelem 3 döntetlen 0 vereségre változott.
A BVSC 2018/2019-es BLSZ II-es bajnokcsapatának tagjai:
BUSAI TAMÁS
HOLLÓKŐY ÁDÁM
BOROS KÁLMÁN MILÁN
HINICS RÓBERT Fizioterapeuta (gyógytornász, rehabilitációs edző)
fotó: bvsc.hu